APSTIPRINĀTS

ar Iepirkuma komisijas sēdes

2017.gada 29.septembra lēmumu

PUBLISKĀ IEPIRKUMA

**“Ražošanas ēkas Valkā, Varoņu ielā 37A, 39A būvdarbu būvuzraudzība”**

Iepirkuma identifikācijas Nr. VND/2017/31M/ERAF

(Iepirkums tiek veikts PUBLISKO IEPIRKUMU LIKUMA 9.PANTa kārtībĀ)

**NOLIKUMS**

**1.Pasūtītājs**

**Valkas novada dome,**

Semināra iela 9, Valka, Valkas novads, LV-4701

reģ. Nr. 90009114839

banka: AS „SEB banka”

bankas kods: UNLALV2X

konta Nr. LV16UNLA0050014283134

tālrunis/fakss: 64722238 / -64707493

e-pasts: ilona freimane@valka.lv

Kontaktpersona: Ilona Freimane, tel. 64707480.

Kontaktpersona tehniskajos jautājumos: būvinženieris Māris Zālītis, mob.tel. 28695270.

2.Iepirkuma priekšmets un apjoms

2.1. Iepirkuma priekšmets ir pakalpojums - Ražošanas ēkas Valkā, Varoņu ielā 37A, 39A būvdarbu būvuzraudzība.

2.2. CPV kods: 71247000-1 (būvdarbu uzraudzība).

Pakalpojums jāveic saskaņā ar Ministru kabineta 19.08.2014. noteikumiem Nr.500 „Vispārīgie būvnoteikumi” un citiem būvniecību vai būvuzraudzību regulējošiem normatīvajiem aktiem.

2.3. Finansējuma avots: Projekts līdzfinansēts noEiropas Reģionālās attīstības fonda (ERAF) 5.6.2.specifiskā atbalsta mērķa “Teritorijas revitalizācija, reģenerējot degradētās teritorijas atbilstoši pašvaldību integrētajām attīstības programmām” 2.atlases kārtas “Ieguldījumi degradēto teritoriju revitalizācijā reģionālas nozīmes attīstības centru pašvaldībās”.

**3.Līguma izpildes laiks un vieta**

3.1.Līguma izpildes laiks – 12 mēnešu laikā no līguma parakstīšanas dienas vai līdz brīdim, kad būvdarbi tiek pabeigti un nodoti ekspluatācijā.

3.2.Līguma izpildes vieta – Varoņu iela 37A, 39A, Valka, Valkas novads.

**4.Piedāvājuma iesniegšanas vieta, datums un laiks**

4.1.Piedāvājumi jāiesniedz līdz 2017.gada 12. oktobrim plkst. 14:00 Valkas novada domē, Beverīnas ielā 3, Valkā, Valkas novadā, LV-4701.

4.2.Izmantojot pasta pakalpojumus, tiks izskatīti tikai tie pretendentu piedāvājumi, kas saņemti līdz 2017.gada 12. oktobrim plkst. 14:00.

4.3. Piedāvājumi, kas tiks saņemti pēc 4.1. un 4.2.punktos minētā termiņa, netiks vērtēti un tiks nosūtīti atpakaļ iesniedzējam neatvērti.

**5.Piedāvājuma derīguma termiņš**

Piedāvājumam jābūt spēkā vismaz 90 dienas no piedāvājumu iesniegšanas termiņa beigām.

**6.Piedāvājuma varianti un apjoms.**

Pretendents drīkst iesniegt tikai vienu piedāvājumu par visu iepirkuma apjomu. Pretendents nevar iesniegt piedāvājuma variantus.

**7.Prasības piedāvājumu iesniegšanai un noformēšanai**

7.1.Piedāvājumi par visu iepirkuma apjomu iesniedzami latviešu valodā **vienā oriģinālā** (uz piedāvājuma uzraksts „ORĢINĀLS”) un **2 (divās) kopijās** (uz piedāvājuma uzraksts „KOPIJA”).

7.2.Piedāvājuma lapām jābūt cauršūtām ar diegu un sanumurētām, ar satura rādītāju. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmoga nospiedumu apliecina pretendenta pārstāvis.

7.3. Piedāvājumam jābūt ievietotam aizlīmētā un aizzīmogotā iepakojumā. Uz iepakojuma ir jānorāda:

7.3.1. Pasūtītāja nosaukums un adrese;

7.3.2. Pretendenta nosaukums un adrese;

7.3.3. atzīme: Piedāvājums publiskajam iepirkumam “Ražošanas ēkas Valkā, Varoņu ielā 37A, 39A būvdarbu būvuzraudzība”, iepirkuma identifikācijas Nr. VND/2017/31M/ERAF, neatvērt līdz 2017.gada 12. oktobrim plkst. 14:00.

7.4.Piedāvājumi jānogādā personiski vai pa pastu.

7.5.Pretendenti pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

**8. Iepirkuma izskaidrojumi**

8.1.Iespējamais pretendents, kurš pieprasa izskaidrojumu par kādu no nolikumā vai tai pievienotajos dokumentos minētajiem punktiem, rakstiski, izmantojot pastu, e-pastu vai faksu, nosūta konkretizētu lūgumu, adresējot to iepirkuma komisijai.

8.2. Pasūtītājs pēc Ieinteresētās personas pieprasījuma sagatavo papildu informāciju vai skaidrojumu par iepirkuma nolikumu, ja pieprasījums saņemts ne vēlāk kā 4 (četras) dienas pirms piedāvājumu iesniegšanas termiņa beigām. Papildus informācija un skaidrojumi tiek nosūtīti jautājumu uzdevušam Pretendentam, vienlaikus ievietojot papildus informāciju lejuplādēšanai pašvaldības mājaslapā [www.valka.lv](http://www.valka.lv) sadaļā “Iepirkumi” pie nolikuma. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**9**.**Pretendentu atlases prasības**

9.1. Iepirkumā var piedalīties jebkura tiesībspējīga un rīcībspējīga persona vai personu grupa, kura atbilst nolikumā izvirzītajām prasībām un var nodrošināt iepirkuma izpildi.

9.2. Pasūtītājs izslēdz pretendentu no dalības iepirkumā jebkurā no šādiem gadījumiem:

9.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

9.2.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

9.2.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

9.2.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 9.2.1., 9.2.2. un 9.2.3.nosacījumi.

**10. Pretendenta kvalifikācijas prasības un iesniedzamie kvalifikācijas dokumenti**

10.1. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents pilnībā pieņem un ir gatavs pildīt visas šajā Nolikumā ietvertās prasības, normas un noteikumus. Pretendents apzinās, ka jebkurš piedāvājumā iekļautais nosacījums, kas ir pretrunā ar šo Nolikumu vai neatbilst tā noteikumiem, var būt par iemeslu piedāvājuma noraidīšanai;

10.2. Lai izvērtētu Pretendentu atbilstību PIL un šajā Nolikumā noteiktajām prasībām, Pretendentam jāatbilst sekojošām kvalifikācijas prasībām un jāiesniedz šādi pretendenta kvalifikāciju apliecinoši dokumenti:

|  |  |
| --- | --- |
| **Pretendenta kvalifikācijas prasības** | **Pretendentam jāiesniedz šādi pretendenta kvalifikāciju apliecinoši dokumenti:** |
| 10.2.1. Pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). | Pretendenta parakstīts pieteikums dalībai konkursā, kurš sagatavots saskaņā ar Nolikuma 2.pielikumā pievienoto formu. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija.  |
| 10.2.2. Iepirkuma līguma slēgšanas gadījumā pretendentam būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”.Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), kas veiks būvuzraudzību.  | Būvkomersanta reģistrā reģistrētajiem pretendentiem vēlams pievienot reģistrācijas apliecības kopiju (prasība nav obligāta). Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā Iepirkumu komisijas lēmums par līguma slēgšanas tiesību piešķiršanu, reģistrēsies Būvkomersantu reģistrā. |
| 10.2.3. Pretendents iepriekšējo 3 (trīs) gadu laikā ir veicis būvuzraudzību vismaz 2 (diviem) trešās grupas industriālo ēku objektiem un par šiem darbiem saņēmis pozitīvas pasūtītāju atsauksmes. | Pretendenta apstiprināts pretendenta un apakšuzņēmēju (ja pretendents pakalpojuma sniegšanai plāno piesaistīt apakšuzņēmējus un balstīties uz to tehniskajām un profesionālajām iespējām) pēdējos trīs gados veikto būvuzraudzību saraksts saskaņā ar nolikuma 3.pielikumu, klāt pievienojot Pasūtītāja atsauksmes, kas apliecina sarakstā norādīto darbu izpildi.  |
| 10.2.4. Pretendentam jānodrošina, ka līguma izpildē piedalās kvalificēts un pieredzējis personāls, kas nepieciešams būvuzraudzības veikšanai\*. *\* Pretendentam jānorāda visi iespējamie speciālisti, kuri būs nepieciešami būvuzraudzības veikšanā.* | Pretendenta piedāvātā personāla saraksts, saskaņā ar Nolikuma 4.pielikuma veidni, klāt pievienojot personāla sertifikātu un izglītības dokumentu kopijas.  |
| 10.2.5. Pretendentam līguma izpildē jānodrošina atbildīgais būvuzraugs, kuram ir spēkā esošs būvuzraudzības sertifikāts ēku būvdarbu būvuzraudzībā un kurš iepriekšējo 3 (trīs) gadu laikā ir vadījis vismaz 2 (divu) trešās grupas industriālo ēku būvdarbu būvuzraudzību. | Pretendenta piedāvātā speciālista profesionālās pieredzes apraksts, saskaņā ar Nolikuma 5.pielikumā noteikto formu un sertifikāta kopija. |
| 10.2.6. Pretendentam līguma izpildē jānodrošina tāds siltumapgādes, ventilācijas un gaisa kondicionēšanas sistēmu būvdarbu būvuzraugs, kuram ir spēkā esošs būvprakses sertifikāts siltumapgādes, ventilācijas un gaisa kondicionēšanas sistēmu būvdarbu būvuzraudzībā. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.7. Pretendentam līguma izpildē jānodrošina tāds elektroietaišu izbūves darbu būvuzraugs, kuram ir spēkā esošs būvprakses sertifikāts elektroietaišu izbūves darbu būvuzraudzībā. | Pretendenta piedāvātā personāla saraksts, saskaņā ar Nolikuma 4.pielikuma veidni.  |
| 10.2.8. Pretendentam līguma izpildē jānodrošina tāds ūdensapgādes un kanalizācijas sistēmu būvuzraugs, kuram ir spēkā esošs būvprakses sertifikāts ūdensapgādes un kanalizācijas sistēmu būvuzraudzībā. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.9. Pretendentam līguma izpildē jānodrošina tāds ceļu būvdarbu būvuzraugs, kuram ir spēkā esošs būvprakses sertifikāts ceļu būvdarbu būvuzraudzībā. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.10. Pretendents līguma slēgšanas tiesību piešķiršanas gadījumā (bet ne vēlāk kā pirms būvuzraudzības uzsākšanas) veiks savas un būvspeciālistu civiltiesiskās atbildības apdrošināšanu atbilstoši 2014.gada 19.augusta Ministru kabineta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un 10 (desmit) darba dienu laikā pēc Līguma spēkā stāšanās iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas, uzrādot minēto dokumentu oriģinālus. | Pretendenta rakstisks apliecinājums, ka līguma slēgšanas tiesību piešķiršanas gadījumā tas veiks savas un būvspeciālistu civiltiesiskās atbildības apdrošināšanu uz visu līguma darbības laiku. |
| 10.2.11. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.  |
| 10.2.12. Pretendentam jānorāda visi apakšuzņēmēji, un apakšuzņēmēja apakšuzņēmēji, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. | Par apakšuzņēmējiem jāiesniedz:a) nosaukums, vienotais reģistrācijas numurs, adrese, kontaktpersona un tās tālruņa numurs, atbildības apjoms procentos, nododamās līguma daļas apraksts un jāpievieno finanšu aprēķins, kas norāda līgumā nododamo daļu procentuālo vērtību;b) katra apakšuzņēmēja apliecinājums par tā gatavību veikt tam izpildei nododamo līguma daļu. |

10.3. Gadījumos, ja piedāvājumu iesniedz personu apvienība (personālsabiedrība), tad papildus nolikuma 10.2.punktā noteiktajiem dokumentiem, tā iesniedz šādus dokumentus:

10.3.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

10.3.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

10.4. Šī nolikuma 10.2.1. un 10.2.2.punktā noteiktā prasība attiecināma uz personālsabiedrības biedru, ja pretendents ir personālsabiedrība;

10.5. Pretendents, kas sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas;

10.6. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**11. Finanšu piedāvājums**

11.1. Finanšu piedāvājumā norāda būvuzraudzības cenu par visu būvuzraudzības veikšanas laiku, ierēķinot iespējamo būvdarbu pagarinājumu. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (7.pielikums).

11.2. Pretendents, nosakot līgumcenu, ņem vērā un iekļauj līgumcenā visus iespējamos sadārdzinājumus un citas cenu izmaiņas.

11.3. Finanšu piedāvājumā cenu norāda euro (EUR) bez pievienotās vērtības nodokļa. Atsevišķi norāda PVN un līguma summu, ieskaitot pievienotās vērtības nodokli.

**12. Piedāvājumu vērtēšana un piedāvājumu izvēles kritēriji**

**12.1. Vispārīgie noteikumi**

12.1.1. Piedāvājumus izskata iepirkuma komisija (turpmāk tekstā – komisija), kas izvērtē pretendentu un to piedāvājumu atbilstību nolikuma prasībām. Komisija darbojas un lēmumus pieņem slēgtā sēdē.

12.1.2. Nepieciešamības gadījumā pretendenta iesniegtās informācijas precizēšanai un pilnīgai piedāvājuma izvērtēšanai komisija var pieprasīt pretendentam papildus informāciju.

**12.2. Piedāvājuma noformējuma pārbaude**

12.2.1. Piedāvājumu noformējuma pārbaudes laikā komisija pārbauda, vai iesniegtie piedāvājumi sagatavoti un noformēti atbilstoši Nolikuma 7.punktā norādītajām prasībām.

12.2.2. Ja piedāvājums nav noformēts atbilstoši nolikuma prasībām un noformējums var ietekmēt iepirkuma rezultātu (noformēts tā, ka piedāvājuma dokumenti ir bijuši pieejami pirms piedāvājumu iesniegšanas termiņa beigām, nav secināms, kurš ir oriģināls, piedāvājumā lapas ir nomaināmas vai citāda rakstura būtiskas neatbilstības), komisija piedāvājumu tālāk neizskata.

**12.3. Pretendentu atlase**

12.3.1. Pēc piedāvājuma noformējuma pārbaudes komisija veic pretendentu atlasi.

12.3.2. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai nolikumā izvirzītajai prasībai.

12.3.3. Pretendentu atlases laikā komisija pārbauda vai pretendents ir iesniedzis visus nolikumā pieprasītos dokumentus.

12.3.4. Ja kāds no iesniegtajiem dokumentiem neapliecina pretendenta atbilstību izvirzītajiem atlases nosacījumiem vai pretendents ir iesniedzis nepatiesu informāciju savas kvalifikācijas novērtēšanai vai vispār nav sniedzis informāciju, komisija turpmāk tā piedāvājumu neizskata.

12.3.5. Nolikuma 9.2.punktā minēto informāciju Iepirkumu komisija pārbauda Publisko iepirkumu likuma 9.panta 7. un 8.daļā noteiktajā kārtībā.

**12.4. Tehnisko piedāvājumu atbilstības pārbaude.**

12.4.1. Pēc pretendentu atlases komisija veic tehnisko piedāvājumu atbilstības pārbaudi.

12.4.2.Tehnisko piedāvājumu atbilstības pārbaudes laikā komisija izvērtē tehnisko piedāvājumu atbilstību nolikumā norādītajai tehniskai specifikācijai.

12.4.3. Tehniskā piedāvājuma atbilstības pārbaudē var tikt pieaicināts speciālists.

12.4.4. Ja pretendenta tehniskais piedāvājums neatbilst Tehniskajās specifikācijas prasībām, komisija turpmāk šo piedāvājumu neizskata.

**12.5. Finanšu piedāvājuma vērtēšana.**

12.5.1. Komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

12.5.2. Pamatojoties uz Publisko iepirkumu likuma 51.panta 4.daļu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu.

12.5.3. Piedāvājumu vērtēšanas laikā komisija pārbauda, vai finanšu piedāvājumā nav aritmētisku kļūdu, kā arī izvērtē un salīdzina finanšu piedāvājumu cenas.

12.5.4. Ja finanšu piedāvājumā konstatēta aritmētiska kļūda, komisija izlabo to. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas ir labotas. Vērtējot finanšu piedāvājumu, komisija ņem vērā labojumus.

12.5.5. Gadījumā, ja iepirkuma procedūrai tiks iesniegt tikai viens piedāvājums, kas pilnībā atbildīs nolikuma prasībām, pretendents, kas iesniedzis šo piedāvājumu, var tikt atzīts par iepirkuma procedūras uzvarētāju.

**13. Iepirkuma līgums**

13.1. Pasūtītājs slēgs ar izraudzīto pretendentu iepirkuma līgumu, pamatojoties uz Iepirkumu komisijas lēmumu.

13.2. Iepirkuma līgums tiek slēgts, ņemot vērā piedāvājumā norādīto cenu.

13.3. Pretendentam ir jāparaksta Iepirkuma līgums 10 dienu laikā no Pasūtītāja uzaicinājuma brīža. Ja minētajā termiņā Pretendents nav parakstījis līgumu un/vai iesniedzis Pasūtītājam parakstītu līgumu pēc tam, kad Pasūtītājs to ir nosūtījis ierakstītā vēstulē, uzskatāms, ka Pretendents ir atteicies no līguma parakstīšanas.

13.4. Par būvuzraudzību Pasūtītājs veiks maksājumu katru mēnesi proporcionāli veiktajam būvdarbu apjomam 30 dienu laikā pēc rēķina saņemšanas un darbu pieņemšanas – nodošanas akta parakstīšanas.

**14.Iepirkumu komisijas tiesības un pienākumi**

**14.1. Iepirkuma komisijas tiesības**

14.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

14.1.2. Pieaicināt ekspertu ar padomdevēja tiesībām.

14.1.3. Lemt par piedāvājuma tālāku izskatīšanu, ja piedāvājums nav noformēts atbilstoši Nolikuma 7.punktā minētajām prasībām.

14.1.4. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

14.1.5. Noraidīt piedāvājumu, ja tiek konstatēts, ka iesniegts nolikuma prasībām neatbilstošs piedāvājums, vai ir sniegta nepilnīga vai nepatiesa informācija.

14.1.6. Izvēlēties piedāvājumu, kas atbilst visām nolikuma prasībām un ir ar zemāko cenu.

14.1.7. Izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar pasūtītāju.

14.1.8. Pieņemt lēmumu par iepirkuma līguma slēgšanu.

**14.2. Iepirkuma komisijas pienākumi**

14.2.1. Nodrošināt iepirkuma procedūras norisi un dokumentēšanu.

14.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

14.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.

14.2.4. Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Nolikumu, izvēlēties piedāvājumu.

14.2.5. Trīs darba dienu laikā pēc lēmuma par iepirkuma procedūras rezultātiem pieņemšanas, paziņot to pretendentiem.

**15. Pretendenta tiesības un pienākumi**

**15.1. Pretendenta tiesības:**

15.1.1. Pieprasīt papildu informāciju par nolikumu.

15.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta pārstāvja parakstu.

**15.2. Pretendenta pienākumi:**

15.2.1. Sagatavot piedāvājumus atbilstoši Nolikuma prasībām.

15.2.2. Sniegt patiesu informāciju.

15.2.3.Sniegt rakstiskas atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai, pretendenta norādītajos termiņos

15.2.4. Segt visas izmaksas, kas saistītas ar piedāvājumu sagatavošanu un iesniegšanu.

Pielikumi:

1. pielikums – Tehniskā specifikācija - darba uzdevums;

2. pielikums – Pretendenta pieteikums dalībai iepirkumā (veidne);

3. pielikums – Pretendenta pieredzes apraksts (veidne);

4. pielikums – Speciālistu saraksts (veidne);

5. pielikums – Atbildīgā būvuzrauga pieredzes apraksts (veidne);

6. pielikums - Finanšu piedāvājums (veidne).

Iepirkumu komisijas priekšsēdētājs Viesturs Zariņš

**1.pielikums**

Iepirkuma procedūra

„Ražošanas ēkas Valkā, Varoņu ielā 37A, 39A būvdarbu

būvuzraudzība”, Id.Nr. VND/2017/31M/ERAF

**Tehniskā specifikācija – darba uzdevums**

1. INFORMĀCIJA PAR IEPIRKUMA PRIEKŠMETU

* 1. **Iepirkuma priekšmets:**

Iepirkuma priekšmets ir būvuzraudzības pakalpojums - Ražošanas ēkas Valkā, Varoņu ielā 37A, 39A būvdarbu būvuzraudzība.

* 1. **Projekta ietvaros ir paredzēts viens pakalpojuma iepirkuma līgums.**
	2. **Darba apjoms**

Izpildītājam ir jāveic būvdarbu būvuzraudzība atbilstoši pienākumiem, saskaņā ar Latvijas Republikas normatīvo aktu prasībām, Būvprojektu un šo Tehnisko specifikāciju prasībām.

Būvprojekts pieejams Pasūtītāja mājas lapā [www.valka.lv](http://www.valka.lv) zem sadaļas Pašvaldības iepirkumi / Atklāti konkursi / Konkurss “Ražošanas ēkas Valkā, Varoņu ielā 37A, 39A būvniecība”, id. Nr. VND/2017/4K/ERAF. Ar Būvprojektu iespējams iepazīties arī Valkas novada domes Iepirkumu nodaļā Beverīnas ielā 3, Valkā, Valkas novadā.

1. **PIEŅĒMUMI UN RISKI**
	1. **Pieņēmumi**

Galvenie pieņēmumi vienmērīgai un savlaicīgai pakalpojumu sniegšanai un rezultāta sasniegšanai, ir šādi:

* Izpildītājam tiek nodrošināta pieeja nepieciešamajiem materiāliem un informācijai, kā arī atbalsts no Pasūtītāja puses;
* Būvdarbu iepirkuma rezultātā tiks izvēlēts Uzņēmējs ar atbilstošu pieredzi;
* Uzņēmējs darbojas saskaņā ar noslēgto līgumu;
* visi nepieciešamie vietējie saskaņojumi un apstiprinājumi tiek iegūti savlaicīgi, LR normatīvajos aktos noteiktajā kārtībā un termiņos;
* ir nodrošināta pieeja būvdarbu objektiem.
	1. **Riski**

Būvdarbu līgumu ieviešanu, kā arī būvdarbu būvuzraudzības pakalpojumu sniegšanu var ietekmēt šādi riski:

* aizkavēts būvdarbu izpildes sākums sakarā ar ieilgušajām līgumslēgšanas procedūrām;
* Būvdarbu līgumu izpildes termiņa pagarināšana sakarā ar neparedzētiem laika apstākļiem;
* saskaņā ar izmaiņām normatīvos var būt nepieciešamas izmaiņas būvniecības metodēs un tehniskajās specifikācijās;
* arī *force majeure* vai citi ārkārtēji apstākļi var padarīt neiespējamu sākotnēji noslēgtā Līguma izpildi.

Pasūtītājs sadarbībā ar Izpildītāju veic visus nepieciešamos pasākumus, lai novērstu vai mazinātu risku ietekmi. Iespējamie riski un pieņēmumi ir jāņem vērā arī sagatavojot piedāvājuma cenu.

1. **DARBA UZDEVUMI**

Izpildītājam ir jāveic būvdarbu būvuzraudzība saskaņā ar pienākumiem, kas ir noteikti būvuzrauga pienākumos saskaņā ar Latvijas Republikas normatīvo aktu prasībām un šo Tehnisko specifikāciju prasībām.

Izpildītājam jāsniedz Pasūtītājam tehniskais atbalsts Uzņēmēja iesniegto darbu izpildes rasējumu un citu rasējumu caurskatīšanas, saskaņošanas un apstiprināšanas laikā.

Izpildītājam, sadarbojoties ar pašvaldību un citām valsts un/vai pašvaldību oficiālām institūcijām, jāsniedz palīdzība Uzņēmējam, lai saņemtu būvdarbu veikšanai nepieciešamās atļaujas un apstiprinājumus.

Izpildītājam jākonsultē Pasūtītājs par būvdarbu līgumu vadību un administrēšanu, ieskaitot konsultācijas nepieciešamajiem pasākumiem, lai ieviestu līgumu/projektu līdz to pabeigšanai.

Izpildītājam jānodrošina jebkāda citāda būvdarbu līgumu administrācija un koordinācija, ko lūdz Pasūtītājs un kas ir tieši saistīta ar Izpildītāja darbību.

 Izpildītāja darba uzdevuma apraksts:

* 1. **vispārēja administrēšana un vadība:**
* jākoordinē Pasūtītāja un Uzņēmēja sadarbība un citas aktivitātes, kas saistītas ar darbu ieviešanu un pabeigšanu;
* Izpildītājam jāsniedz palīdzība Pasūtītājam Projekta vispārējā vadībā un administrēšanā, lai sekmīgi ieviestu un koordinētu Projektā iekļautos līgumus un visas aktivitātes, kas nepieciešamas veiksmīgai Projekta ieviešanai;
* Izpildītājam jāsniedz risinājums par jebkuriem strīdiem vai domstarpībām, kas radušās starp Pasūtītāju un Uzņēmēju, kā arī Būvdarbu līgumos jāveic Strīdu izskatīšanas pienākums
	1. **Būvdarbu līgumu izpildes uzsākšana:**
* lai sekmīgi ieviestu Būvdarbu līgumu, kā arī izpildītu darba uzdevumā noteiktās prasības, Izpildītājam jāiepazīstas ar Būvdarbu līgumu un iepirkuma dokumentācijas prasībām;
* Izpildītājam jāmobilizē Izpildītāja tehnisko personālu uz būvobjektu, būvlaukumu;
* jāvienojas ar Pasūtītāju un Uzņēmēju par būvobjektos notiekošo regulāro sanāksmju (iknedēļas, ikmēneša) veidu, dalībniekiem un grafiku;
* jāuzrauga, lai Uzņēmējs uzsāktu darbus laicīgi saskaņā ar Līguma nosacījumiem;
* jāapstiprina Uzņēmēja darbu izpildes garantijas, apdrošināšanas polisi un avansa maksājuma garantiju, ja tādi paredzēti;
* jāapstiprina Uzņēmēja darba veikšanas projekts.
	1. **Būvdarbu veikšanas periods:**

Vispārējie darbi

* Izpildītājam jāuzņemas Līguma nosacījumos, noteiktie „Būvuzrauga” pienākumi un atbildības saskaņā ar
	1. Būvniecības likumu;
	2. 19.08.2014. LR Ministru kabineta noteikumiem Nr. 112 „Vispārīgie būvnoteikumi”,

minēto normatīvo aktu grozījumiem un citiem ar būvniecību saistītiem Latvijas Republikas normatīvajiem aktiem;

* jākoordinē aktivitātes starp Uzņēmēju un Pasūtītāju;
* jāpārrauga būvniecības darbi būvlaukumā un jāpārliecinās, ka tie tiek veikti saskaņā ar laika grafiku un būvprojektu, laika apstākļiem atbilstošo darbu veikšanai;
* jāveic ikdienas būvobjektu / būvlaukumu apskates (dokumentējot fotogrāfijās) un konstatējot pārkāpumus, jāsagatavo ziņojums;
* jānodrošina, lai Uzņēmējs sekotu plānotajam laika grafikam;
* jāpārbauda būvlaukumu, apstiprināto darba projektu, iekārtas un jāpārbauda vai tehniskā personāla kvalifikācija spēj nodrošināt būvdarbu veikšanu;
* jāpārbauda, vai Uzņēmējs veic oficiālo datu reģistrāciju (būvlaukumā), ko pieprasa Latvijas Republikas normatīvie akti;
* jāpalīdz Uzņēmējam iegūt atļaujas un citus nepieciešamos oficiālos dokumentus būvdarbu veikšanai;
* jāpārliecinās, regulāri kontrolējot, ka Uzņēmējs nodrošina darba drošību saskaņā ar Latvijas Republikas normatīvo aktu prasībām;
* jāpiedalās mehānisko un elektrisko iekārtu pārbaudē;
* jāveic būvdarbu un būvizstrādājumu kvalitātes kontrole, jāpārliecinās, ka Uzņēmējs veic visas nepieciešamās kvalitātes kontroles procedūras saskaņā ar kvalitātes standartiem un līguma prasībām;
* jāpārbauda, ka būvdarbi tiek veikti saskaņā ar Latvijas Republikas būvniecības normām un prasībām.

Maksājumi

* jāizskata un jāsaskaņo starpmaksājumus Uzņēmējam, ietverot starpmaksājuma maksājumu rēķinu pārraudzību;
* jāpārbauda darba apjomu faktiskā izpilde saskaņā ar Līguma Darba apjomu tabulām;
* jāpārbauda, vai Uzņēmējam ir spēkā esošas darbu izpildes garantijas, apdrošināšanas polise un avansa maksājuma garantija, ja tāda paredzēta;
* jāparaksta starpmaksājumu un beigu maksājuma dokumenti;
* jāpārbauda Uzņēmēja iesniegtie izmaiņu pieprasījumi saskaņā ar LR normatīvo aktu prasībām. Pirms norādījumu sniegšanas Uzņēmējam par Līguma izmaiņām, kas saistīti ar papildus darbu veikšanu, Izpildītājam no Pasūtītāja rakstiskā veidā jāsaņem saskaņojums par izmaiņām.

Atskaites un sanāksmes

* jāpārbauda Uzņēmēja ziņojumi, kur aprakstītas būvniecības aktivitātes, iespējamās vadības problēmas un citi jautājumi;
* ārpus regulārajiem atskaites periodiem, jāinformē Pasūtītājs par jebkuru radušos problēmu, kas iespaido būvdarbus;
* jāorganizē un jāvada iknedēļas sanāksmes, ja tādas ir nepieciešamas un, ja nepieciešams, sanāksmes būvobjektā/būvlaukumā, jāsagatavo sanāksmju protokols un jānosūta sanāksmes dalībniekiem;
* jāapmeklē visas uzraudzības un citas, arī ārpuskārtas, sanāksmes, ko organizē Pasūtītājs.

Būvprojekts

* jāpārbauda materiālu, iekārtu un tehnisko risinājumu atbilstība būvprojektam, Līguma prasībām, kā arī atbildīgo Latvijas institūciju prasībām;
* ja nepieciešams, jāpārbauda Uzņēmēja piedāvāto tehnisko risinājumu atbilstība Būvdarbu līguma prasībām;
* ja nepieciešams, jāapstiprina Uzņēmēja piedāvāto tehnisko risinājumu atbilstība prasībām, kas noteiktas Būvdarbu līgumā;
* ja nepieciešams, jāpārbauda Uzņēmēja būvprojektu piedāvājumi/risinājumi, ieskaitot kā minimums, visus aprēķinus, rasējumus, specifikācijas un pamatojošo informāciju;
* ja nepieciešams, jāpārbauda būvprojektā paredzēto materiālu un aprīkojuma atbilstība Būvdarbu līguma prasībām;
* ja rodas aizdomas, jāatklāj kļūdas, nepareizie pieņēmumi vai kļūmes būvprojektos un jāiesaka izmaiņas, kas jāizdara Uzņēmējam, lai uzlabotu piedāvājumus/risinājumus un pārliecinātos, ka tie atbilst Būvdarbu līgumu tehniskajām specifikācijām un pasūtītāja prasībām;
* ja nepieciešams, jāapstiprina būvprojekta izmaiņas, būvprojektā paredzēto materiālu un aprīkojuma atbilstību prasībām, kas noteiktas Būvdarbu līgumos un konkursa dokumentos, kā arī atbilstību citu Latvijas Republikas institūciju prasībām.

Testēšana, būvobjekta pabeigšana un nodošana

* jāapmeklē būvobjekts un jāpiedalās testēšanā;
* jāveic neatkarīgus testus, ja nepieciešams;
* jāsagatavo un jānosūta Pasūtītājam un Uzņēmējam īss kopsavilkuma ziņojums (Apliecinājums par būves gatavību) par Uzņēmēja veikto testu apstiprinājumu un papildus norādījumiem, ja tādi ir;
* jāsagatavo īsu tehnisko ziņojumu ar galvenajiem secinājumiem un būvobjekta nodošanas aprakstu tādā gadījumā, ja process strādā kā paredzēts vai identificēt kļūdas, ja pēc beigu testu veikšanas konstatēts, ka nav sasniegts vēlamais rezultāts;
* jānodrošina, ka Uzņēmējs veic nepieciešamos labojumus vai citus darbus saskaņā ar Izpildītāja norādījumiem;
* jāpārbauda visa darbu izpildes dokumentācija, tai skaitā darbu izpildes tehniskie rasējumi, rokasgrāmatas, instrukcijas utt., un jānodrošina, ka tā tiek sagatavota un iesniegta Pasūtītājam saskaņā ar Latvijas Republikas normatīvo aktu un Būvdarbu līgumu prasībām;
* jāuzrauga Uzņēmēja(-u) darbu nodošana Pasūtītājam.
1. **NEPIECIEŠAMIE RESURSI**
	1. **Personāls**

Izpildītājam jāatrod vispiemērotākie risinājumi būvprojekta īstenošanai un jebkuru citu uzdevumu identificēšanai un realizācijai, kas ir nepieciešami sekmīgai Būvdarbu līgumu realizēšanai.

Izpildītājs ir atbildīgs par savu aktivitāšu komunikāciju un sadarbību ar atbildīgajām institūcijām.

Ja nepieciešams, Izpildītājam jānodrošina pieredzējušu un kvalificētu ekspertu pieaicināšana, kas nosedz visas prasītās administratīvās, tehniskās, finansiālās pārraudzības funkcijas.

Izpildītāja pieaicinātiem speciālistiem (ekspertiem) ir jābūt atbilstošiem kvalifikāciju apliecinošiem dokumentiem attiecīgo pakalpojumu veikšanai (piemēram, sertifikātiem, licencēm) atbilstoši Latvijas Republikas normatīvo aktu prasībām.

Būvuzrauga pienākumi:

* atrasties objektā katru dienu, kad tiek veikti būvdarbi;
* pārbaudīt materiālu, iekārtu un tehnisko risinājumu atbilstību būvprojektam, Līguma prasībām un konkursa dokumentiem, kā arī atbildīgo Latvijas institūciju prasībām;
* ja nepieciešams, pārbaudīt Uzņēmēja(-u) piedāvāto tehnisko risinājumu atbilstību Būvdarbu līguma un konkursa dokumentācijas prasībām;
* ja nepieciešams, apstiprināt Uzņēmēja(-u) piedāvāto tehnisko risinājumu atbilstība prasībām, kas noteiktas Būvdarbu līgumos un konkursa dokumentos;
* ja nepieciešams, pārbaudīt būvprojektā paredzēto materiālu un aprīkojuma atbilstību Būvdarbu līguma un konkursa dokumentācijas prasībām;
* ja nepieciešams, atklāt kļūdas, nepareizus pieņēmumus vai kļūmes būvprojektos un ieteikt izmaiņas, kas jāizdara Uzņēmējam(-iem), lai uzlabotu piedāvājumus/risinājumus un pārliecinātos, ka tie atbilst Būvdarbu līgumu tehniskajām specifikācijām un pasūtītāja prasībām;
* ja nepieciešams, apstiprināt būvprojektu, būvprojektā paredzēto materiālu un aprīkojuma atbilstību prasībām, kas noteiktas Būvdarbu līgumos un konkursa dokumentos, kā arī atbilstību citu Latvijas Republikas institūciju prasībām;
* būvdarbu norises uzraudzību kopumā atbilstoši šajā būvnormatīvā noteiktajām prasībām un noslēgtajam būvuzraudzības līgumam;
* būvprojekta īstenošanu atbilstoši normatīvo aktu prasībām;
* to, lai būvdarbos tiktu izmantoti kvalitatīvi un būvprojektam atbilstoši būvizstrādājumi;
* pārbaudīt, vai būvlaukumā būvuzņēmēja rīcībā ir Vispārīgajos būvnoteikumos noteiktā būvdarbu veikšanai nepieciešamā dokumentācija;
* nepieļaut būvdarbu uzsākšanu, ja nav saņemta būvatļauja vai nav izdarīta attiecīga atzīme būvatļaujā;
* pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba drošību un ugunsdrošību reglamentējošiem normatīvajiem aktiem;
* pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību būvprojektam;
* pārbaudīt būvobjektu, kā arī izbūvēto konstrukciju un inženiersistēmu atbilstību būvprojekta risinājumiem;
* izdarīt ierakstus būvdarbu žurnālā par būvobjekta pārbaudēs konstatētiem trūkumiem;
* ierasties būvlaukumā pēc autoruzrauga, kā arī būvinspektora vai būvvaldes citas amatpersonas pirmā uzaicinājuma;
* piedalīties būvkonstrukciju, segto darbu un citu izpildīto būvdarbu pieņemšanā;
* pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;
* kontrolēt būvdarbu žurnālā un autoruzraudzības žurnālā ierakstīto norādījumu izpildi;
* ziņot pasūtītājam un būvvaldei, kā arī Būvniecības valsts kontroles birojam, Valsts ugunsdzēsības un glābšanas dienestam un Valsts darba inspekcijai (atbilstoši attiecīgās institūcijas kompetencei) par būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā;
* nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei un Būvniecības valsts kontroles birojam, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
* pēc uzaicinājuma piedalīties tās komisijas darbā, kura pieņem būvobjektu ekspluatācijā;
* pārbaudīt darba apjomu faktisko izpildi saskaņā ar Līguma Darba apjomu tabulām;
* pārbaudīt visa darbu izpildes dokumentāciju, tai skaitā darbu izpildes tehniskos rasējumus, rokasgrāmatas, instrukcijas utt., un nodrošināt, ka tā tiek sagatavota un iesniegta Pasūtītājam saskaņā ar Latvijas Republikas likumdošanas un Būvdarbu līgumu prasībām;
* sagatavot defektu sarakstu, ja tādi atklājas;
* nodrošināt palīdzību testēšanas laikā;
	+ 1. Citi eksperti

Izpildītājs var izvēlēties un pieaicināt ekspertus, piemēram, finanšu, vai tehnisko ekspertu, kurus tas uzskata par nepieciešamu piesaistīt Līguma veiksmīgai realizācijai.

Ekspertiem ir jābūt atbilstošai profesionālajai kvalifikācijai.

**Visiem ekspertiem** jābūt neatkarīgiem un nedrīkst pastāvēt interešu konflikts attiecībā uz viņam uzliktajiem pienākumiem/atbildībām. Jāņem vērā, ka par ekspertiem nedrīkst tikt nolīgti valsts ierēdņi vai kāds no saņēmējvalsts administrācijas personāla.

Citu ekspertu saraksts pēc Līguma noslēgšanas ir jāiesniedz apstiprināšanai Pasūtītājam.

* + 1. Palīgpersonāls

Izpildītājs nepieciešamības gadījumā var izmantot palīgpersonālu. Palīgpersonāla izmaksas jāiekļauj Ekspertu (galveno vai citu) samaksas likmē.

* 1. **Aprīkojums, kuru nodrošina Izpildītājs**

Izpildītājs nodrošina pilnīgu sadarbību ar Pasūtītāju un Uzņēmēju. Izpildītājam jānodrošina pakalpojumi un jāuztur dokumentācija latviešu valodā.

Pasūtītājs nodrošina, lai Izpildītājam būtu visa informācija, kas attiecas uz Projektu un ir nepieciešama Izpildītāja uzdevumu pildīšanai, un pilnībā sadarbojas ar Izpildītāju, lai sasniegtu vislabākos rezultātus.

**2.pielikums**

Iepirkuma procedūra

„Ražošanas ēkas Valkā, Varoņu ielā 37A, 39A būvdarbu

būvuzraudzība”, Id.Nr. VND/2017/31M/ERAF

**PIETEIKUMS DALĪBAI IEPIRKUMA PROCEDŪRĀ** *(veidne)*

**„Ražošanas ēkas Valkā, Varoņu ielā 37A, 39A būvdarbu būvuzraudzība”**

**Iepirkuma Id. Nr. VND/2017/31M/ERAF**

|  |  |  |
| --- | --- | --- |
|  |  |  |
| sastādīšanas vieta |  | datums |

|  |
| --- |
| Informācija par pretendentu\* |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
| Finanšu rekvizīti\* |
| Kredītiestādes nosaukums: |  |
| Kredītiestādes kods: |  |
| Konta numurs: |  |
| Informācija par pretendenta kontaktpersonu (atbildīgo personu)\* |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Iepazinušies ar iepirkuma procedūru „Ražošanas ēkas Valkā, Varoņu ielā 37A, 39A būvdarbu būvuzraudzība”, iepirkuma id.Nr. VND/2017/31M/ERAFNolikuma noteikumiem, es apakšā parakstījies, būdams attiecīgi pilnvarots *<norāda pretendenta nosaukumu un reģistrācijas numuru, juridiskā adrese>* vārdā, piedāvāju veikt būvuzraudzību saskaņā ar visām iepirkuma Nolikumā un tā pielikumos noteiktajām prasībām.

1. Apstiprinu, ka pievienotie dokumenti veido šo piedāvājumu.
2. Apliecinu, ka Finanšu piedāvājumā ir iekļautas visas izmaksas, kas saistītas ar kvalitatīva pakalpojuma sniegšanu, kā arī paredzēti visi riski, kas saistīti ar cenu izmaiņām un citiem neparedzētiem apstākļiem, kā arī visas administratīvās un citas izmaksas.
3. Apliecinu, ka mūsu piedāvātā cena līguma izpildes laikā nemainīsies.
4. Ar šo apliecinu, ka *(norāda pretendenta nosaukumu un reģistrācijas numuru)*:
5. nav pasludināts maksātnespējas process, nav apturēta vai pārtraukta tās saimnieciskā darbība, nav uzsākta tiesvedība par tās bankrotu, kā arī līdz līguma izpildes paredzamajam beigu termiņam *(norāda pretendenta nosaukumu un reģistrācijas numuru)* nebūs likvidēts;
6. *<Latvijā vai valstī, kurā reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta)>*, nav nodokļu parādu, kā arī nav valsts sociālās apdrošināšanas iemaksu parādu, kas kopsummā katrā valstī pārsniedz 150 euro;
7. visas sniegtās ziņas ir patiesas un nav tādu apstākļu, kuri liegtu piedalīties šajā iepirkumā un pildīt tā noteikumos norādītās prasības.

|  |  |
| --- | --- |
| Pretendenta nosaukums\*: |  |
| Pilnvarotās personas vārds, uzvārds\*: |  |
| Pilnvarotās personas amats\*: |  |
| Pilnvarotās personas paraksts\*: |  |
| Datums: | z.v. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* *Ja piedāvājumu iesniedz personu apvienība, šie lauki jāaizpilda par katru personu apvienības dalībnieku un pieteikums jāparaksta visiem dalībniekiem.*

*Papildus jāiesniedz pilnvara ar informāciju par personu apvienības vārdā izvirzīto atbildīgo juridisko personu un dokumentu parakstīšanai attiecīgi pilnvaroto fizisko personu, kā arī papildus jānorāda katras personas atbildības apjoms.*

**3.pielikums**

Iepirkuma procedūra

„Ražošanas ēkas Valkā, Varoņu ielā 37A, 39A būvdarbu

būvuzraudzība”, Id.Nr. VND/2017/31M/ERAF

**PRETENDENTA PIEREDZE** *(veidne)*

**Iepirkuma procedūrai**

**„Ražošanas ēkas Valkā, Varoņu ielā 37A, 39A būvdarbu būvuzraudzība”**

**Iepirkuma Id. Nr. VND/2017/31M/ERAF**

Pretendenta pieredze būvuzraudzību veikšanā iepriekšējos 3 (trīs) gados, kas apliecina pretendenta atbilstību nolikuma 10.2.3.punkta prasībām

|  |  |  |  |  |
| --- | --- | --- | --- | --- |
| **Nr. p.k.** | **Pasūtītājs (nosaukums, adrese, kontaktpersona)** | **Objekta nosaukums, adrese** | **Veikto būvuzraudzības darbu apraksts\*** | **Līguma darbības laiks (no/līdz)****(mēn./gads),** |
| 1. |  |  |  |  |
| 2. |  |  |  |  |
| 3.  |  |  |  |  |

*\* Sniegt informāciju, kas apliecina pretendenta atbilstību šī nolikuma 10.2.3.punktā minētajai prasībai, sniedzot visu prasīto informāciju.*

**Pielikumā:** Nolikuma 10.2.3.punktā minētie dokumenti uz \_\_\_\_\_\_\_\_ lapām.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2017.gada \_\_\_.\_\_\_\_\_\_\_\_\_\_\_\_\_

**4.pielikums**

Iepirkuma procedūra

„Ražošanas ēkas Valkā, Varoņu ielā 37A, 39A būvdarbu

būvuzraudzība”, Id.Nr. VND/2017/31M/ERAF

**PIEDĀVĀTAIS PERSONĀLA SASTĀVS** *(veidne)*

**Iepirkuma procedūrai**

**„Ražošanas ēkas Valkā, Varoņu ielā 37A, 39A būvdarbu būvuzraudzība”**

**Iepirkuma Id. Nr. VND/2017/31M/ERAF**

|  |  |  |  |  |
| --- | --- | --- | --- | --- |
| **Nr.****p.k.** | **Vārds, Uzvārds,****personas kods** | **Amata nosaukums[[1]](#footnote-1)****līguma izpildē** | **Sertifikāta Nr. / Izglītības dokumenta Nr.** | **Sertifikāta nosaukums/ izglītības dokumenta nosaukums** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
|  |  |  |  |  |
|  |  |  |  |  |

Pielikumā: sertifikātu kopijas kopā uz \_\_\_\_\_\_\_\_\_\_ lpp.

2017.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5.pielikums**

Iepirkuma procedūra

„Ražošanas ēkas Valkā, Varoņu ielā 37A, 39A būvdarbu

būvuzraudzība”, Id.Nr. VND/2017/31M/ERAF

**Atbildīgā būvuzrauga profesionālās pieredzes apraksts** *(veidne)*

**Iepirkuma procedūrai**

**„Ražošanas ēkas Valkā, Varoņu ielā 37A, 39A būvdarbu būvuzraudzība”**

**Iepirkuma Id. Nr. VND/2017/31M/ERAF**

1. Uzvārds:
2. Vārds:
3. Personas kods:
4. Sertifikāta Nr.
5. Sertifikāta nosaukums:

|  |  |  |  |  |
| --- | --- | --- | --- | --- |
| **Pasūtītājs (nosaukums, adrese, kontaktpersonas vārds, uzvārds, tālrunis)** | **Objekta nosaukums, veikto darbu īss raksturojums[[2]](#footnote-2)** | **Būvuzraudzības veikšanas laiks (uzsākšanas-pabeigšanas gads/mēnesis)** | **Datums, kad būvobjekts nodots ekspluatācijā** | **Amats (pozīcija projektā)** |
|  |  |  |  |  |
|  |  |  |  |  |

Es, apakšā parakstījies, apliecinu, ka augstākminētais pareizi atspoguļo manu darba pieredzi.

Ar šo es apņemos, ja pretendenta <*pretendenta nosaukums*> piedāvājums tiks akceptēts un tiks noslēgts iepirkuma līgums ar pretendentu, kā atbildīgais būvprojekta vadītājs strādāt pie līguma „Ražošanas ēkas Valkā, Varoņu ielā 37A, 39A būvdarbu būvuzraudzība” izpildes.

 (paraksts, atšifrējums)

2017.gada \_\_\_.\_\_\_\_\_\_\_\_\_\_\_\_\_

**6.pielikums**

Iepirkuma procedūra

„Ražošanas ēkas Valkā, Varoņu ielā 37A, 39A būvdarbu

būvuzraudzība”, Id.Nr. VND/2017/31M/ERAF

**FINANŠU PIEDĀVĀJUMS**

**Iepirkuma procedūrai**

**„Ražošanas ēkas Valkā, Varoņu ielā 37A, 39A būvdarbu būvuzraudzība”**

**Iepirkuma Id. Nr. VND/2017/31M/ERAF**

|  |  |
| --- | --- |
| **Piedāvātā cena būvuzraudzībai****bez PVN** | ***EUR \_\_\_\_\_\_ (piedāvājuma cena vārdos un skaitļos)*** |
| PVN 21% | *EUR \_\_\_\_\_\_ (piedāvājuma cena vārdos un skaitļos)* |
| Piedāvājuma cena ar PVN  | *EUR \_\_\_\_\_\_ (piedāvājuma cena vārdos un skaitļos)* |

Ja mūsu piedāvājums tiks akceptēts, mēs apņemamies iepirkuma nolikumā noteiktajos apjomos veikt **Ražošanas ēkas Valkā, Varoņu ielā 37A, 39A būvdarbu būvuzraudzību** saskaņā ar darba uzdevumu. Ar šo mēs apstiprinām, ka mūsu piedāvājums ir spēkā \_\_\_\_ dienas, skaitot no iepirkuma procedūras nolikumā noteiktās piedāvājumu atvēršanas dienas, un var tikt akceptēts jebkurā laikā pirms tā spēkā esamības termiņa izbeigšanās.

Datums \_\_\_\_\_\_\_\_\_\_\_\_\_\_\_

­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pilnvarotās personas paraksts, paraksta atšifrējums, zīmogs)

1. *Pretendentiem jānorāda amata nosaukumi visiem iespējamiem speciālistiem, kuri būs nepieciešami tehniskā projekta izstrādē, lai varētu izpildīt Tehniskās specifikācijas prasības.* [↑](#footnote-ref-1)
2. Darbu aprakstā iekļautajām ziņām ir izsmeļoši jāapliecina speciālista pieredzes atbilstība iepirkuma Nolikuma 10.2.5. punkta prasībām. [↑](#footnote-ref-2)